шеговити разкази за Настроение
КАКВО ИСКАТ МЪЖЕТЕ ОТ ЖЕНАТА?
Искат да бъде финансово независима и да допринася за общия бюджет, да бъде домакиня, къщата да е винаги чиста и подредена, да умее да готви и да го прави с желание, дрехите да бъдат изпрани, да създава уют в дома. Да бъде красива, поддържана, да се грижи за тялото си и винаги да намира време за това. Да бъде винаги готова за секс и да поддържа огъня във връзката. Тя трябва да е винаги усмихната, лъчезарна и в добро настроение, за да не натоварва любимия с проблемите си, които почти винаги са "незначителни". Да бъде умна, образована, интелигентна, да може да води разговор на всякакви теми. Да го изслушва, да го разбира, да му бъде приятел и опора в трудни моменти, но да не изказва мнение и позиция, особено, когато е различно от това любимия си, защото в противен случай може да накърни самочувствието и егото му и той да се почувства непълноценен. Да му показва, че е най-добрия и единствен. Тя трябва да го обича безусловно, да бъде мила, грижовна, любяща (защото все пак е жена), но трябва да бъде и силна, да се справя с трудностите сама. Жената трябва да вярна, да не е ревнива, да уважава свободата и личното пространство на мъжа, да не се натрапва и безпокои съня му, да не го задушава с присъствието си.Тя трябва да е всеотдайна, да няма очаквания и най-вече да не иска и изисква нищо, защото иначе тя е просто "златотърсачка"...